Tokan (filem)

Tokan merupakan sebuah filem aksi jenayah Malaysia 2013 arahan Ghaz Abu Bakar terbitan Pencil Pictures. Filem ini ditayangkan pada 26 Disember 2013.Filem Tokan – Sisi Gelap Dunia Dadah Bro Framestone (29 Disember 2013). Diperoleh pada 25 April 2014.

Sinopsis
Berita kematian Tuan Gan memeranjatkan semua Tokan di Malaysia termasuk Tuan Kamil yang dilakonkan Wan Hanafi Su. Tuan Kamil adalah Tokan terbesar di Melaka dan mempunyai dua anak perempuan iaitu Suri serta Wana. Ada tujuh lagi Tokan lain antaranya Mat Lobe di bawah Tuan Kamil. Mat Lobe pula adalah Tokan paling muda di Melaka dan seorang yang kelakar serta suka bergurau. Sementara itu, Suri, Wana, Yusof dan Solihin, seorang lagi Tokan di Melaka sering disakat Mat Lobe. Solihin seorang yang kreatif dalam proses pembuatan dadah dan dia banyak menghabiskan masa dalam makmal memproses bahan haram itu.

Sementara, Yusof berhijrah ke Kuala Lumpur mencari pekerjaan sebelum ditawarkan bekerja di sebuah kilang dimiliki Tuan Kamil. Selepas beberapa bulan kerja, Tuan Kamil menganggap Yusof sebagai anak sendiri dan melantik lelaki itu sebagai pegawai peribadinya. Sepanjang berk hidmat dengan Tuan Kamil, Yusof tidak pernah terbabit dalam kejadian tidak diing ini sehingga terjumpa dengan Rano. Watak Rano yang dibawa Johan As'ari mengisahkan seorang pegawai tentera yang menarik diri daripada perkhidmatannya kerana diupah individu untuk membunuh semua Tokan di Malaysia.

Selain melakukan kerja sebagai pembunuh upahan, Rano turut menyimpan dendam terhadap Tokan di negara ini berikutan adik perempuannya ditangkap kerana menjadi keldai dadah di Brazil.

Pelakon

Pelakon utama
 Zizan Razak sebagai Mat Labi
 Johan As'ari sebagai Saiful Rano
 Liyana Jasmay sebagai Suri 
 Sofi Jikan sebagai Solihin
 Wan Hanafi Su sebagai Tuan Kamil
 Pekin Ibrahim sebagai Yusof
 Wanna Ali sebagai Wanna

Pelakon pembantu
 Sufian Ali sebagai Johar
 Adibah Yunus sebagai Adira
 Mandy Chong sebagai Aunty Julie
 Ruzzlan Abdullah Shah sebagai John
 Yank Kassim sebagai Tokan Nazri
 Yus Murai sebagai Salleh
 Riki Rikando sebagai Bodyguard

Penampilan khas
 Ajai sebagai Tuan Gan

Ulasan kritis
Melati Pusaka dari Free Malaysia Today mengulas: "kelainan Tokan adalah dari segi jalan cerita yang nampak lebih realiti dan berat dan kita tahu pelakon-pelakon seperti Wan Hanafi Su, Pekin serta ramai lagi memang dikenali dengan gaya pembawakan watak serius. Mereka berjaya menjiwai watak yang diberi."Melati Pusaka (4 Januari 2014). Filem Tokan dedah sindiket pengedar dadah Free Malaysia Today. Dicapai pada 25 April 2014. Mohd Al-Qayum Azizi dari mStar Online pula mengulas bahawa Tokan ialah adunan di antara aksi dan elemen drama diadun dengan cukup baik dan memberi rasa lengkap.Mohd Al-Qayum Azizi (3 Januari 2014). Pengarah Berjaya Tonjol Teknik Pengarahan Menerusi 'Tokan' mStar Online. Dicapai pada 25 April 2014.

Rujukan

Pautan luar


Kategori:Filem 2013
Kategori:Filem Malaysia tahun 2013
Kategori:Filem aksi Malaysia
Kategori:Filem komedi Malaysia
Kategori:Filem arahan Ghaz Abu Bakar